
ROMÂNIA

JUDEŢUL TIMIŞ

MUNICIPIUL TIMIŞOARA

CONSILIUL LOCAL

SERVICIUL PUBLIC CREȘE

Nr.înregistrare/Data: 856/23.03.2022 _____________________________________________________

RAPORT  DE  SPECIALITATE

LA  PROIECTUL  DE HOTĂRÂRE  A  CONSILIULUI  LOCAL

privind recunoașterea statutului de ”unitate de învățământ cu personalitate juridică”, dobândit

prin efectul Legii nr. 17/2022 și aprobarea schimbării denumirii serviciului public de interes

local din ”Serviciul Public Creșe Timișoara” în ”Creșa Timișoara”
Având în vedere Referatul de aprobare a proiectului de hotărâre cu nr. SC 2022-7013/23.03.2022 privind recunoașterea statutului de ”unitate de învățământ cu personalitate juridică”, dobândit prin efectul Legii nr. 17/2022 și aprobarea schimbării denumirii serviciului public de interes local din ”Serviciul Public Creșe Timișoara” în ”Creșa Timișoara”;
Serviciul Public Creșe Timișoara a fost înființat prin H.C.L. nr.108/05.04.2016, iar dobândirea personalității juridice s-a făcut prin H.C.L. nr. 48/03.08.2016, cu respectarea prevederilor art.2, alin.(3) din Legea nr. 263/2007 privind înființarea, organizarea și funcționarea creșelor, cu modificările și completările ulterioare și a H.G. nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară, ca instituție publică cu personalitate juridică în subordinea Consiliului Local al Municipiului Timișoara.
Prin H.C.L. nr. 254/22.05.2018 a fost aprobată Organigrama, Statul de funcții și  Regulamentul de Organizare și Funcționare pentru Serviciul Public Creșe Timișoara, cu încadrarea în limitele stabilite prin Anexa nr.1a) și Anexa 1b), din HG nr. 1252/2012. 
    
Ca urmare a modificării Legii educației naționale nr. 1/2011 prin Ordonanța de urgență a Guvernului nr. 100/2021, aprobată cu modificări prin Legea nr. 17/2022, creșele fac parte din sistemul național de învățământ preuniversitar, devin unităţi de învăţământ cu personalitate juridică, considerate unităţi de învăţământ acreditate prin efectul legii, autorităţile locale având calitatea de persoană juridică fondatoare și oferă copiilor antepreșcolari cu vârsta cuprinsă între 0 luni și 3 ani servicii integrate de educație, îngrijire și supraveghere.

Din perspectivă juridică sunt incidente și aplicabile art. I, pct.8, pct.9 și art. II din Legea nr. 17/2022:

Articolul I

”8. La articolul III, alineatul (1) se modifică şi va avea următorul cuprins:
Articolul III

(1) Toate creşele care funcţionează deja în anul şcolar 2021-2022, cele din sistemul public de stat, arondate unităţilor de învăţământ desemnate de inspectoratele şcolare judeţene/al municipiului Bucureşti, precum şi creşele confesionale şi cele din învăţământul particular sau creşele construite şi înfiinţate de autorităţile administraţiei publice locale în cadrul unor proiecte cu finanţare europeană, care desfăşoară activitate cu antepreşcolarii în anul şcolar 2021-2022, sunt considerate unităţi de învăţământ acreditate prin efectul legii, la data intrării în vigoare a prezentei ordonanţe de urgenţă, şi se supun prevederilor acesteia.
9. Articolul VI se modifică şi va avea următorul cuprins:
Articolul VI

La data intrării în vigoare a legii de aprobare a prezentei ordonanţe de urgenţă, inspectoratele şcolare judeţene/al municipiului Bucureşti şi conducerile unităţilor de învăţământ preşcolar desemnate de acestea vor lua toate măsurile necesare pentru reorganizarea reţelei şcolare, cu sprijinul autorităţilor administraţiei publice locale.”

Articolul II

”Toate creşele înfiinţate de consiliile locale, conform dispoziţiilor art. 2 alin. (3) din Legea nr. 263/2007 privind înfiinţarea, organizarea şi funcţionarea creşelor, publicată în Monitorul Oficial al României, Partea I, nr. 507 din 30 iulie 2007, cu modificările şi completările ulterioare, sunt considerate unităţi de învăţământ acreditate prin efectul legii, la data intrării în vigoare a prezentei legi, şi se supun prevederilor legale în vigoare.”

Ținând cont de aceste modificări, devin aplicabile prevederile Anexei Ordinului Ministerului Educației, Cercetării, Tineretului și Sportului nr. 6564/2011 privind aprobarea Procedurii de atribuire a denumirilor unităților de învățământ din sistemul național de învățământ preuniversitar, conform căruia unitățile de învățământ pentru educație timpurie vor avea denumiri conform acestui act normativ, iar atribuirea acestora se face de către consiliile locale, prin hotărâre, pentru unitățile din raza lor teritorială. În conformitate cu dispozițiile art.2, lit.d) din Ordonanța Guvernului nr. 63/2002 privind atribuirea sau schimbarea de denumiri, consiliile locale schimbă denumirea instituțiilor de interes local aflate în subordinea acestora.

    Conform art.15 din Ordinului Ministerului Educației, Cercetării, Tineretului și Sportului nr. 6564/2011, modelele privind denumirea unităților de învățământ cu personalitate juridică sunt prezentate în anexa nr. 1 la Procedura de atribuire a denumirilor unităților de învățământ din sistemul național de învățământ preuniversitar, astfel noua denumire va fi integrată în model și constituie anexă la proiectul de hotărâre având următorul conținut:
	Unitatea de învățământ pentru educație timpurie
	Creșa 

	Nume 
	”Creșa Timișoara”

	Denumirea localității
	Timișoara

	Nivelul de școlarizare
	APRE

	Adresa
	Str. Drăgășani, nr.1


Potrivit art. 8 din Ordinul Ministrului Educației nr. 3140/2022 privind repartizarea sumelor pentru finanțarea cheltuielilor cu salariile, sporurile, indemnizațiile și alte drepturi salariale în bani, stabilite prin lege, precum și contribuțiile aferente acestora pentru aparatul propriu al inspectoratelor școlare și unitățile conexe ale acestora, pentru unitățile de învățământ preuniversitar de stat, pentru unitățile de învățământ special și centrele de resurse și asistență educațională și creșele de stat cu personalitate juridică, pentru care autoritățile locale au calitatea de persoană juridică fondatoare, pentru anul 2022, creșele de stat cu personalitate juridică, pentru care autoritățile locale au calitatea de persoană juridică fondatoare vor duce la îndeplinire prevederile ordinului.

Luând în considerare faptul că, în prezent, sunt în vigoare următoarele acte normative, activitatea Serviciului Public Creșe va fi influențată de prevederile acestora: 

· Legea nr. 263/2007 privind înfiinţarea, organizarea şi funcţionarea creşelor;

· Hotărârea nr.1.252/2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară; 

· Legea educației naționale nr. 1/2011;
· Ordonanţa de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legea nr.17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legea nr. 153/2017 privind salarizarea personalului plătit din fonduri publice;

Având în vedere prevederile art. 19 din Legea educației naționale nr. 1/2011 și capacitatea Serviciului Public Creșe de 337 de copii, se propune recunoașterea serviciului existent ca unitate de învățământ cu personalitate juridică;

Astfel, în vederea asigurării organizării și funcționării conform noilor prevederi legislative, precum și a finanțării creșelor de stat din municipiul Timișoara, se impun următoarele:

· recunoașterea statutului de ”unitate de învățământ cu personalitate juridică”, dobândit prin efectul Legii nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale.
· schimbarea denumirii serviciului public de interes local din ”Serviciul Public Creșe Timișoara” în ,,Creșa Timișoara” conform Anexei nr. 1;
Având în vedere cele expuse mai sus, proiectul de hotărâre îndeplinește condițiile de natură tehnică pentru a fi supus dezbaterii și aprobării plenului Consiliului Local.  

Din perspectiva juridică sunt incidente și aplicabile următoarele prevederi legale:


1.  Art. I, pct.8, pct.9 și art. II din Legea nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale, cu modificările și completările ulterioare, potrivit căruia:

Articolul I

”8. La articolul III, alineatul (1) se modifică şi va avea următorul cuprins:
Articolul III

(1) Toate creşele care funcţionează deja în anul şcolar 2021-2022, cele din sistemul public de stat, arondate unităţilor de învăţământ desemnate de inspectoratele şcolare judeţene/al municipiului Bucureşti, precum şi creşele confesionale şi cele din învăţământul particular sau creşele construite şi înfiinţate de autorităţile administraţiei publice locale în cadrul unor proiecte cu finanţare europeană, care desfăşoară activitate cu antepreşcolarii în anul şcolar 2021-2022, sunt considerate unităţi de învăţământ acreditate prin efectul legii, la data intrării în vigoare a prezentei ordonanţe de urgenţă, şi se supun prevederilor acesteia.
9. Articolul VI se modifică şi va avea următorul cuprins:
Articolul VI

La data intrării în vigoare a legii de aprobare a prezentei ordonanţe de urgenţă, inspectoratele şcolare judeţene/al municipiului Bucureşti şi conducerile unităţilor de învăţământ preşcolar desemnate de acestea vor lua toate măsurile necesare pentru reorganizarea reţelei şcolare, cu sprijinul autorităţilor administraţiei publice locale.”

Articolul II

”Toate creşele înfiinţate de consiliile locale, conform dispoziţiilor art. 2 alin. (3) din Legea nr. 263/2007 privind înfiinţarea, organizarea şi funcţionarea creşelor, publicată în Monitorul Oficial al României, Partea I, nr. 507 din 30 iulie 2007, cu modificările şi completările ulterioare, sunt considerate unităţi de învăţământ acreditate prin efectul legii, la data intrării în vigoare a prezentei legi, şi se supun prevederilor legale în vigoare.”

2.  Art. 19, alin. (1) din Legea educației naționale nr. 1/2011, cu modificările și completările ulterioare, potrivit căruia:

Articolul 19

 (1) În sistemul naţional de învăţământ, unităţile de învăţământ de stat au personalitate juridică dacă se organizează şi funcţionează, după caz, astfel:

a) cu minimum 300 de elevi;
b) cu minimum 300 de elevi, preşcolari şi antepreşcolari;
c) cu minimum 150 de preşcolari şi antepreşcolari;
d) cu minimum 100 de elevi şi/sau preşcolari, în cazul unităţilor de învăţământ special.
3.  Art. 27, alin. (1), (1^1) și (1^3) din Legea educației naționale nr. 1/2011, cu modificările și completările ulterioare, potrivit căruia:

Articolul 27

”(1) Educaţia antepreşcolară se organizează în creşe, grădiniţe şi în centre de zi.
(1^1) Creşele fac parte din sistemul naţional de învăţământ preuniversitar şi oferă copiilor antepreşcolari cu vârste cuprinse între 0 luni şi 3 ani servicii integrate de educaţie, îngrijire şi supraveghere.
(1^3) În cazul în care autorităţile administraţiei publice locale nu solicită arondarea, creşele de stat devin unităţi de învăţământ cu personalitate juridică, autorităţile locale având calitatea de persoană juridică fondatoare, finanţarea fiind asigurată în conformitate cu prevederile alin. (4^1), cu obligaţia de a asigura serviciile prevăzute la alin. (1^1). Autorităţile administraţiei publice locale pot contribui la finanţarea acestora, în limita bugetului aprobat. În această situaţie, inspectoratele şcolare judeţene/ al municipiului Bucureşti asigură coordonarea metodologică a respectivelor creşe.”

4.   Art. 2, lit. d) din Ordonanța Guvernului nr. 63/2002 privind atribuirea sau schimbarea de denumiri, cu modificările și completărilor ulterioare, potrivit căruia:
,Articolul 2 
”Atribuirea sau schimbarea de denumiri, altele decât cele prevăzute la art. 1, se face de către:

lit. d) consiliile locale, prin hotărâre, pentru parcuri, piețe, oboare, cartiere, străzi, stații ale mijloacelor de transport în comun, precum și pentru obiective și instituții de interes local aflate în subordinea lor.”

5. Art.2 din Ordinulul MECTS nr. 6564/2011 privind aprobarea Procedura de atribuire a denumirilor unităților de învățământ din sistemul național de învățământ preuniversitar, potrivit căruia:

Articolul 2

”(2) Începând cu anul școlar 2012-2013, unitățile de învâțământ preuniversitar de stat, confesional și particular din sistemul național de învățământ vor avea denumiri în conformitate cu prevederile procedurilor de atribuire a denumirilor unităților de învățământ preuniversitar.”   

6.  Art.1, alin. (2), art. 4 lit.a), pct. (i), art. 5 lit. b), art. 13 pct. 1 lit. a), art. 14 și art.15 din Anexă la Ordinul MECTS nr. 6564/2011 privind aprobarea Procedura de atribuire a denumirilor unităților de învățământ din sistemul național de învățământ preuniversitar și Anexa 1 lit. A din Procedura de atribuire a denumirilor unităților de învățământ din sistemul național de învățământ preuniversitar, potrivit cărora:

Articolul 1

”(2) Prin denumirea unei unităţi de învăţământ se înţelege textul complet în care sunt conţinute date relevante referitoare la funcţionarea unităţii de învăţământ respective:

a) numele, titulatura/nr. atribuit;
b) tipul unităţii de învăţământ, respectiv nivelul de învăţământ pentru care este emisă denumirea;

c) nivelul/nivelurile de învăţământ şcolarizate în unitatea de învăţământ;

d) localitatea;

e) adresa completă.”

Articolul 4

”Începând cu anul școlar 2012-2013, unitățile de învățământ preuniversitar de stat și particular vor avea denumirile următoare:

a)unitățile de învățământ pentru educație timpurie:
(i)creșă;”
Articolul 5 
”Procedura de atribuire a unui nume unităţii de învăţământ preuniversitar de stat şi particular se realizează după cum urmează: b) atribuirea de denumire pentru unităţile de învăţământ de stat şi particular se realizează de către consiliile locale, prin hotărâre, pentru unităţile de învăţământ din raza lor teritorială;”
Articolul 13 

”În alcătuirea textului denumirii unităţii de învăţământ preuniversitar se introduc următoarele prescurtări şi abrevieri, denumite coduri:1. educaţie timpurie: Ed T;a) nivel antepreşcolar: APRE;”
Articolul 14 

”Codurile prevăzute la art. 13 vor fi utilizate în alcătuirea textului hotărârii autorităţii administraţiei publice locale/consiliului judeţean/consiliilor locale ale municipiului Bucureşti privind atribuirea denumirii unităţii de învăţământ, pentru menţionarea explicită a nivelurilor/formelor de învăţământ şcolarizate de către unitatea respectivă.”
Articolul 15

”Modelele privind denumirile unităţilor de învăţământ cu personalitate juridică sunt prezentate în anexa nr. 1, care face parte integrantă din prezenta procedură.”
7.  Ordinului MECTS nr. 3140/16.02.2022 privind repartizarea sumelor pentru finanțarea cheltuielilor cu salariile, sporurile, indemnizațiile și alte drepturi salariale în bani, stabilite prin lege, precum și contribuțiile aferente acestora pentru aparatul propriu al inspectoratelor școlare și unitățile conexe ale acestora, pentru unitățile de învățământ preuniversitar de stat, pentru unitățile de învățământ special și centrele de resurse și asistență educațională și creșele de stat cu personalitate juridică, pentru care autoritățile locale au calitatea de persoană juridică fondatoare, pentru anul 2022;
8.  Art. 129 alin.  (2)  lit. d)  raportat la alin. (7)  lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, potrivit cărora:
Articolul 129

”Atribuţiile consiliului local
(2) Consiliul local exercită următoarele categorii de atribuţii:  d) atribuţii privind gestionarea serviciilor de interes local;
(7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:
a) educaţia;”

Din punct de vedere juridic, raportat la dispozițiile art. I, pct.8, pct.9 și art. II din Legea nr. 17/2022, art. 19, alin (1), art. 27, alin. (1), (1^1) și (1^3) din Legea educației naționale nr. 1/2011, ale art. 2, lit. d) din Ordonanța Guvernului nr. 63/2022 privind atribuirea sau schimbarea de denumiri cu modificările și completărilor ulterioare, ale art.1, alin. (2), art. 4 lit.a) pct. (i), art. 5 lit. b), art. 13 pct. 1 lit. a), art. 14 și art. 15 din Anexă la Ordinul MECTS nr. 6564/2011 privind aprobarea Procedura de atribuire a denumirilor unităților de învățământ din sistemul național de învățământ preuniversitar și Anexa 1 lit. A din Procedura de atribuire a denumirilor unităților de învățământ din sistemul național de învățământ preuniversitar, art. 8 din Ordinului MECTS nr. 3140/16.02.2022 privind repartizarea sumelor pentru finanțarea cheltuielilor cu salariile, sporurile, indemnizațiile și alte drepturi salariale în bani, stabilite prin lege, precum și contribuțiile aferente acestora pentru aparatul propriu al inspectoratelor școlare și unitățile conexe ale acestora, pentru unitățile de învățământ preuniversitar de stat, pentru unitățile de învățământ special și centrele de resurse și asistență educațională și creșele de stat cu personalitate juridică, pentru care autoritățile locale au calitatea de persoană juridică fondatoare, pentru anul 2022, ale art. 129 alin.  (2)  lit. d)  raportat la alin. (7)  lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, ale Legii nr. 263/2007 privind înființarea, organizarea și funcționarea creșelor, ale Hotărârii de Guvern nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară, ale H.C.L. nr. 108/05.04.2016 privind înființarea Serviciului Public Creșe Timișoara și ale H.C.L. nr. 48/03.08.2016 privind dobândirea personalității juridice, în subordinea Consiliului local al Municipiului Timișoara, precum și ale H.C.L. nr. 254 din data de 22.05.2018 prin care s-a aprobat Organigrama, Statul de funcții și  Regulamentul de Organizare și Funcționare pentru Serviciul Public Creșe Timișoara, proiectul de hotărâre îndeplineşte condiţiile legale pentru a fi supus dezbaterii şi aprobării plenului Consiliului local al Municipiului Timișoara.
Față de cele prezentate, supunem spre analiză și aprobare Consiliului Local al Municipiului Timișoara Proiectul de Hotărâre privind:

· recunoașterea statutului de ”unitate de învățământ cu personalitate juridică”, dobândit prin efectul Legii nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;
· schimbarea denumirii serviciului public de interes local din ”Serviciul Public Creșe Timișoara” în ”Creșa Timișoara”, conform Anexei nr. 1.
DIRECTOR, 





ȘEF BIROU FINANCIAR,
       Adriana ROESCU 
                                          Roxana VASIU-CRĂCIUNESCU

Întocmit,

PT. COMPARTIMENT RESURSE UMANE,

INSPECTOR DE SPECIALITATE,

Ramona CRIȘAN

